Certificatul verde ar putea deveni obligatoriu. Cîțu: "Luăm în calcul să fie cerut și în magazine".
Certificatul verde ar putea deveni obligatoriu, a spus, joi, premierul interimar Florin Cîțu. "Luăm în calcul să cerem certificatul verde și când te duci la magazin, la supermarket", a spus Florin Cîțu. Premierul interimar spune că va trimite propunerea Parlamentului.
Certificatul verde ar putea deveni obligatoriu, a spus, joi, premierul interimar Florin Cîțu."Luăm în calcul să cerem certificatul verde și când te duci la magazin, la supermarket", a spus Florin Cîțu.Premierul interimar spune că va trimite propunerea Parlamentului."Pentru orice activitate la care intrăm, când intrăm în contact cu persoanele să avem acest certificat verde, în activitățile economice. Dacă dorim să avem în continuare economia deschisă cred că aceasta este o măsură care ar ajuta foarte mult. Încă nu am discutat despre a reduce numărul de funcționare în weekend pentru activități economice în weekend. Ne uităm la toate măsurile. Eu spun că a avea certificat verde pentru orice activitate economică este un pas important și ne gândim la acest lucru", a mai spus Cîțu.El spune că nu ar fi o restricționare."Asta nu este restricționare. Ar fi o triere. Dacă te vaccinezi, dacă ai trecut prin boală, dacă ești testat… Deci sunt trei variante. Aș merge pe ideea de a folosi certificatul verde și în magazine", adaugă Cîțu.Premierul interimar precizează că decizia urmează să fie luată de Parlament."Eu spun că aceasta ar una dintre cele mai bune măsuri, folosirea certificatului verde", conchide Florin Cîțu.Se impune carantina în București și Ilfov?Rata de infectare în București a depășit, joi, un nou record, iar în județul Ilfov toate localitățile sunt în scenariul roșu. Premierul Florin Cîțu a spus că nu ar lua în calcul carantina, ci certificatul verde pentru toate activitățile.Întrebat, după ședința de Guvern, dacă se gândește la o carantină pentru București și județul Ilfov, din cauza ratei mari de infectare, premierul interimar a răspuns că "nu în acest moment", pentru că nu ar funcționa."Nu luăm în discuție. Ați văzut că și anul trecut s-a discutat despre carantinarea Bucureștiului și a Ilfovului și nu a funcționat. Ne uităm la alte măsuri care să împiedice răspândirea virusului", a spus Cîțu.